**Pályázat**

***lakosság önszerveződő közösségei, valamint a település lakosainak közösségi célú igényeinek teljesítését végző civil szervezetek 2018. évi támogatására***

**1. Pályázat célja:**

A Képviselő-testület nagy hangsúlyt helyez arra, hogy anyagilag is támogassa azon civil szervezetek tevékenységét, melyek részt vállalnak és részt vesznek a település közösségi életében, kulturális, oktatási, sport, művészeti, hagyományápoló, de akár szociális vagy településfejlesztés, szépítés területeken a Nagykovácsi lakosságának életében jelen vannak. Ezen szervezetek működésének és programjai támogatására az alábbi pályázat kerül kiírásra:

**2. Támogatható tevékenységek:**

Jelen pályázati kiírás keretében, Nagykovácsi Nagyközség Önkormányzatának 3/2016. (II.29.) önkormányzati rendelete alapján pályázat az alábbi célokkal összefüggő tevékenységekre nyújtható be:

a) kulturális, közművelődési

b) oktatási

c) környezetvédelmi

d) tudományos

e) művészeti

f) településfejlesztés, szépítés

g) hagyományápolás

h) szociális

i) sport

A támogatás a fentiekben meghatározott tevékenységekkel összefüggő programokra és működésre nyújtható.

**3. Pályázat benyújtására jogosult szervezetek:** az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény hatálya alá tartozó szervezetek (civil társaság, egyesület, alapítvány) amelyeknek a bejegyzett székhelyük Nagykovácsi Nagyközség közigazgatási területén van, vagy bejegyzett országos vagy területi szervezetük Nagykovácsi Nagyközség közigazgatási területén szervezeti egységgel rendelkezik és tevékenységüket kizárólag vagy elsősorban Nagykovácsi Nagyközség lakosainak érdekében végzik.

**4. Pályázatból kizárt természetes és jogi személyek:**

a) aki a pályázati eljárásban döntés-előkészítőként közreműködő vagy döntéshozó,

b) a kizárt közjogi tisztségviselő,

c) az a)-b) pont alá tartozó személy közeli hozzátartozója,

d) az a)-c) pontban megjelölt személy tulajdonában álló gazdasági társaság,

e) olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)-c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja,

f) az az egyesület vagy szakszervezet, illetve ezek önálló jogi személyiséggel rendelkező azon szervezeti egysége, valamint az egyházi jogi személy

fa) amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),

fb) amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson,

g) akinek a részvételből való kizártságának tényét a törvény 13. § alapján a honlapon közzétették;

h) nem minősül támogatható szervezetnek politikai párt helyi szervezte, valamint a politikai célokra létrehozott szervezet;

i) nem támogatható az a szervezet, mellyel szemben az önkormányzat a pályázat benyújtását megelőző két évben eljárást folytatott le, mivel költségvetési támogatás jogosulatlan igénybevétele, jogszabálysértő vagy nem rendeltetésszerű felhasználása miatt a támogató a költségvetési támogatást visszavonta, a támogatási szerződéstől elállt, azt felmondta;

j) azon szervezetek, melyeknek köztartozása van.

**5. Támogatási időszak:**

Jelen pályázati eljárás keretében támogatott tevékenység támogatási időszaka 2018. január 1- december 31.

**6. Pályázat tartalmi és formai követelményei**:

6.1 A támogatás a szervezet által megvalósított programra, vagy működésre nyújtható. A pályázatot kizárólag a pályázati kiírás melléklete szerinti pályázati adatlapon 1 példányban kell benyújtani, melyhez az alábbi dokumentumokat vagy azok másolatát kell csatolni:

1. a szervezet hatályos létesítő okiratát (amennyiben előző évi pályázatához a létesítő okiratot becsatolta, úgy jelen pályázatnál ezt nem szükséges mellékelnie, több célra benyújtott pályázat esetén csak az egyik pályázathoz kell benyújtani),
2. a törvényszéki (bírósági) nyilvántartásba vétel igazolását, a pályázó szervezet adatainak a bírósági nyilvántartásból származó 60 napnál nem régebbi kivonatát (amennyiben előző évi pályázatához a létesítő okiratot becsatolta, úgy jelen pályázatnál ezt nem szükséges mellékelnie, több célra benyújtott pályázat esetén csak az egyik pályázathoz kell benyújtani),
3. több szervezet által benyújtott pályázat esetén valamennyi közreműködő szervezet együttműködési nyilatkozatát, amely tartalmazza a végrehajtásért és elszámolásért felelős szervezet megnevezését,
4. a szervezet ügyfeleknek szóló rövid ismertetőjét, ha van (szórólap),
5. azt a néhány legfontosabb sajtópublikációt (ha van), amely az elmúlt időszakban a szervezetről megjelent,
6. a pályázó konkrét tevékenységének bemutatását és a pályázat benyújtását megelőző évben megvalósított programjainak leírását,
7. a szervezet tárgyévi teljes programtervét,
8. a pályázott cél megvalósítási módjának részletes leírását,
9. a forrástáblázat (b) pontjában megadott külső forrás megnevezését. A külső forrás meglétét csak igazolással lehet elfogadni,
10. a kért támogatás összegének felhasználási költségtervét (konkrétan a támogatás milyen célra kerül felhasználásra). Programtámogatás esetén a teljes program költségtervét,
11. a pályázati adatlap melléklete szerinti nyilatkozatot

6.2 Egy szervezet több célra is nyújthat be pályázatot, ebben az esetben a pályázati adatlapon meghatározott mellékleteket csak az egyik pályázathoz kell csatolni, azonban a pályázati adatlapot pályázatonként kell benyújtani.

6.3.A szervezetnek program támogatására benyújtott pályázat esetén a program összköltségének legalább 10%-ával, mint önrésszel rendelkeznie kell, melynek igazolására bankszámla kivonattal vagy egyéb teljes bizonyító erejű okirattal kell rendelkeznie.

6.4.Több szervezet is benyújthat közös pályázatot közösen megvalósítandó programra. Ebben az esetben egyértelműen meg kell jelölni a benyújtó szervezetek közül azt, amelyik a végrehajtásért és az elszámolásért felelős.

**7. A támogató rendelkezésre álló forrása és összege:**

Nagykovácsi Nagyközség Önkormányzata 2018. évi költségvetéséről szóló 4/2018. (II.23.) számú rendeletének egyéb működési célú támogatás államháztartáson kívül sora, 6 millió Ft keretösszeggel.

7.1.A támogatás formája: vissza nem térítendő pénzbeli támogatás.

**8. A pályázat elbírálása**

8.1. Formai szempontból akkor érvényes a pályázat, ha az alábbi kritériumoknak maradéktalanul megfelel:

a) a pályázatot a 10. pontban foglalt határidőben benyújtották, a 3. pontban foglalt szervezetek

b) a pályázó a pályázat benyújtására jogosult, nincs vele szemben a 4. pontban meghatározott kizáró ok

c) a 6.1. pontban meghatározott dokumentumokat maradéktalanul tartalmazza

d) a pályázatot, illetve az ahhoz benyújtandó dokumentumokat a szervezet képviseletére jogosult személy írta alá

8.2. Amennyiben a 8.1. pontban foglalt formai kritériumoknak nem felel meg a pályázat, akkor az érdemi vizsgálat nélkül elutasításra kerül. A pályázatok tartalmi bírálata a pályázat formai megfelelése esetén a benyújtott dokumentumok alapján történik.

8.3. A pályázat elbírálására a Képviselő-testület Bíráló Bizottságot hoz létre. A Bíráló Bizottság tesz javaslatot a Képviselő-testületnek a támogatandó szervezetekre, valamint a támogatási összegre. A támogatásról a Képviselő-testület dönt. A Képviselő-testület pályázatot elbíráló döntése ellen nincs helye fellebbezésnek.

8.4. A pályázatok elbírálása során – a pályázati kiírásban, valamint a pályázati adatlapon lévő formai szempontokon túl az alábbi szempontokat kell figyelembe venni:

a) a pályázatban megfogalmazott cél összhangban van-e a rendelet támogatási céljaival,

b) a pályázatban megfogalmazott cél megvalósítása igényli-e az Önkormányzat más jellegű támogatását, és ezen támogatás teljesíthető-e,

c) a szervezet – amennyiben az előző évben is támogatásban részesült – megvalósította-e teljes körűen a vállalt célt, és ha igen milyen színvonalon,

d) a szervezet által megjelölt pályázati cél kapcsolódik-e az Önkormányzat éves eseménynaptárjához,

e) milyen szintű helyi, regionális vagy nemzetközi együttműködés valósul meg a pályázatban foglalt cél megvalósításakor,

f) közösségi hasznosság vizsgálatának eredménye,

g) megvalósul-e széles rétegek elérése, korosztályok, társadalmi csoportok, fogyatékkal élők, hátrányos helyzetűek megszólítása, bekapcsolása a pályázati cél megvalósításában,

h) a szervezet igénybe vesz-e a cél megvalósításához egyéb pályázati forrást,

i) megvalósul-e a hatékony és költségtakarékos tervezés,

j) a szervezet pályázati évet megelőző évben végzett tevékenysége, működése.

**9. Pályázati hiánypótlás lehetősége:**

Amennyiben a pályázat formai hibásan, hiányosan nyújtotta be a szervezet és a hibák, hiányosságok olyan jellegűek, hogy azok hiánypótlással pótolhatók, egy alkalommal lehetősége van a hiánypótlásra. Amennyiben a hiánypótlás a kitűzött határidőig nem érkezik meg vagy nem megfelelő, akkor a 8.2. pontban foglalt jogkövetkezmény alkalmazható.

**10. Pályázat benyújtásának határideje:** 2018. április 9. 16 óra

**11. Pályázat benyújtásának helye és módja:** Pályázatot személyesen lehet leadni a Polgármesteri Hivatal Ügyfélszolgálatán (2094 Nagykovácsi Kossuth Lajos u. 61.), vagy postai úton Nagykovácsi Nagyközség Önkormányzatának címezve megküldeni. Kérjük a borítékon az alábbi címet feltüntetni: „Civil pályázat 2018.”

**12. A pályázat elbírálásának határideje:** 2018. április 26.

**13. A pályázati döntésről szóló értesítés:** A pályázó szervezeteket a döntést követő 5 napon belül elektronikus formában értesíti az Önkormányzat. A pályázat nyertesei a http://nagykovacsi.hu honlapon közzétételre kerülnek.

**14. A támogatás folyósítása és elszámolása:**

14.1.A pályázat elbírálását követően az Önkormányzat a pályázat nyertesével támogatási szerződést köt.

14.2.A támogatott szervezet a támogatás felhasználásáról legkésőbb 2019. január 31. napjáig számol el. Az elszámolás tartalmazza a támogatással megvalósított cél megvalósításáról szóló szöveges beszámolót és a támogatási összeg felhasználását igazoló, a támogatott céllal összefüggő tárgyú, a szervezet nevére szóló, legkésőbb a 2018. december 31. napjáig keletkezett számlák hitelesített másolatát. (A pénzügyi elszámolás részletes követelményeit jelen pályázat melléklete tartalmazza.)

14. 3. A támogatás terhére nem elszámolható költségek:

a) más támogatási keretből (hazai költségvetési forrás vagy nem hazai forrás) már finanszírozott és elszámolt költségek

b) dohányáru, szeszesital

c) működési támogatás esetén ételről, illetve éttermi kifizetésről, továbbá ruházati költség (ide nem értve a szervezet tevékenységéhez szükséges ruházatot, pl. mez, fellépőruha stb. költségei)

14.4 Azon szervezet, amely az elszámolási kötelezettségének nem, vagy nem határidőben tesz eleget és vele szemben az Önkormányzat jogszabályban meghatározott eljárást folytat le, az elszámolással érintett évet követő évben pénzbeli és nem pénzbeli támogatást nem kaphat.

14.5. Támogatott szervezetnek vállalnia kell, hogy a nyilvánosság előtt megjelenő eseményein, valamint az annak eredményeképpen létrejövő elektronikus vagy nyomtatott kiadványokon a támogató megnevezésével a nyilvánosság tudomására hozza, hogy Nagykovácsi Nagyközség Önkormányzata támogatásával működik.

**15. A támogatás felhasználásának ellenőrzése:**

15. 1. Az Önkormányzatnak lehetősége van arra, hogy a támogatási időszak alatt és az elszámolás elfogadásától számított 5 évig ellenőrizze a támogatás felhasználását.

15.2. Támogató fenntartja magának azt a jogot, hogy amennyiben megítélése szerint a benyújtott számla vagy gazdasági eseményt igazoló dokumentumban foglaltak nem a támogatott célhoz kapcsolódnak, akkor magyarázatot kérhet a támogatott-tól helyszíni ellenőrzést végezhet. Ezt követően Támogató jogosult a számlát vagy gazdasági eseményt igazoló dokumentumot visszautasítani, illetve a támogatási szerződést felmondani, valamint egyéb jogkövetkezményt alkalmazni.

15.3. A pályázattal kapcsolatos minden szerződést, számlát, bizonylatot és más okiratot az elszámolási határidőtől számított 10 évig a Támogatott köteles megőrizni és az ellenőrzésre nyitva álló időtartamon belül köteles lehetővé tenni, hogy az ellenőrzésre jogosult szervezet azokba betekintsen.

A pályázattal kapcsolatos további információt a 06/26-389-127/104 telefonszámon, vagy a papp.ildiko@nagykovacsi.hu email címen kaphatnak a pályázók.

**1. számú melléklet a pályázati kiíráshoz**

**Pályázati Adatlap**

**A pályázat címe**

1. A pályázó szervezet adatai

1.1. Szervezet neve, székhelye:

1.2. Levelezési címe:

1.3. E-mail címe, internetes honlapjának címe:

1.4. Szervezeti formája:

egyesület: , alapítvány: , közalapítvány: , egyházi szervezet: , közhasznú szervezet: , egyéb:

1.5. Szervezet működési köre (sport, társadalmi, kulturális stb.) törvényszéki (bírósági) bejegyzésének száma és a bejegyzés időpontja:

* 1. A pályázó adószáma:
	2. A szervezet közhasznúsági besorolása és az erről szóló rendelkező végzés száma:
	3. A szervezet taglétszáma (ebből nagykovácsi lakos) fő/ fő
	4. A szervezet bankszámla vezető pénzintézetének neve, a bankszámla száma:

2. A pályázó szervezet képviselője (vezető tisztségviselője)

2.1. Neve:

2.2. Levelezési címe:

2.3. Telefon és fax számok:

2.4. E-mail címe:

3. A program megvalósításáért felelős személy

3.1. Neve és a szervezetben betöltött funkciója:

3.2. Elérhetőségei (telefon, fax, e-mail):

**4. A pályázó tevékenysége**

4.1. A pályázó konkrét tevékenységének bemutatása és a pályázat benyújtását megelőző évben megvalósított programjainak leírása (Pályázat melléklete külön lapon maximum 1 oldal terjedelem). Több célra benyújtott pályázat esetén ezen dokumentumot csak az egyik pályázathoz kell benyújtani.

4.2. A szervezet tárgyévi teljes programterve (Pályázat melléklete külön lapon: részletes leírás és ütemterv, feltüntetve, hogy melyik program hány embert érint, kiket kívánnak megcélozni). Több célra benyújtott pályázat esetén ezen dokumentumot csak az egyik pályázathoz kell benyújtani

5. **A pályázat célja**

5.1. Besorolása: (Kérjük, hogy egy **X** beírásával,csak **egy** támogatási igényt jelöljön meg!)

|  |  |
| --- | --- |
|  | **Tevékenységi terület** |
| Program támogatás |  |
| Működési célú támogatás |  |

5.2. A pályázott cél megvalósítási módjának részletes leírása (Pályázat melléklete, külön lapon minimum 1 oldal terjedelemben***)***

**5.3. A pályázott tevékenység forrásai**

|  |  |
| --- | --- |
|  | **Ft** |
| **(a)** | A rendelkezésre álló **saját** forrás összege(min. a teljes összeg 10%-a) |  |  |  |  |  |  |  |
| **(b)** | A rendelkezésre álló **külső** forrás összege |  |  |  |  |  |  |  |
| **(c)** = (a) + (b) | A rendelkezésre álló **belső és külső** források összege |  |  |  |  |  |  |  |
| **(d)** | Az önkormányzattól **ezúton pályázott** forrás összege |  |  |  |  |  |  |  |
| **(e) = (c) +(d)** | **A tevékenység megvalósításához szükséges teljes összeg** |  |  |  |  |  |  |  |

**5.4.** A forrástáblázat **(b)** pontjában megadott külső forrás megnevezése. A külső forrás meglétét csak igazolással lehet elfogadni, mely igazolásokat jelen pályázathoz mellékletként kell csatolni.

**5.5.** A kért támogatás összegének felhasználási költségterve (konkrétan a támogatás milyen célra kerül felhasználásra). Programtámogatás esetén a teljes program költségterve. (A pályázat melléklete külön lapon.)

**6. Mellékletek**

6.1. Kérjük, mellékelje az alábbi dokumentumokat vagy azok másolatát:

1. szervezet hatályos létesítő okiratát (amennyiben előző évi pályázatához a létesítő okiratot becsatolta, úgy jelen pályázatánál ezt nem szükséges mellékelnie, több célra benyújtott pályázat esetén csak az egyik pályázathoz kell benyújtani)
2. a törvényszéki (bírósági) nyilvántartásba vétel igazolását (a pályázó szervezet adatainak a bírósági nyilvántartásból származó 60 napnál nem régebbi kivonatát, amennyiben előző évi pályázatához a létesítő okiratot becsatolta, úgy jelen pályázatánál ezt nem szükséges mellékelnie),
3. több szervezet által benyújtott pályázat esetén valamennyi közreműködő szervezet együttműködési nyilatkozatát, amely tartalmazza a végrehajtásért és elszámolásért felelős szervezet megnevezését,
4. a szervezet ügyfeleknek szóló rövid ismertetőjét, ha van (szórólap),
5. azt a néhány legfontosabb sajtópublikációt (ha van), amely az elmúlt időszakban a szervezetről megjelent,
6. a pályázó konkrét tevékenységének bemutatását és a pályázat benyújtását megelőző évben megvalósított programjainak leírását,
7. a szervezet tárgyévi teljes programtervét,
8. a pályázott cél megvalósítási módjának részletes leírását,
9. a forrástáblázat (b) pontjában megadott külső forrás megnevezését. A külső forrás meglétét csak igazolással lehet elfogadni,
10. a kért támogatás összegének felhasználási költségtervét (konkrétan a támogatás milyen célra kerül felhasználásra). Programtámogatás esetén a teljes program költségtervét,
11. a pályázati adatlap melléklete szerinti nyilatkozatot

Nagykovácsi, (év) (hó) (nap)

 Cégszerű aláírás**:**

**7. A pályázó nyilatkozata és a pályázat hitelesítése**

*A nyilatkozat megtétele kötelező!*

**NYILATKOZAT**

Alulírott pályázó

1. kijelentem, hogy a pályázatban foglalt adatok, információk valódiak, hitelesek és hatályosak,
2. kijelentem, hogy a pályázatban elnyert összeget a projekt megvalósítására fordítom,
3. kijelentem, hogy Nagykovácsi Önkormányzat forrásaiból juttatott támogatásokra vonatkozó pályázati igényekben, illetve szerződésekben a valóságnak megfelelő és nem megtévesztő adatokat szolgáltattam, a támogatási szerződésekben vállalt eddigi kötelezettségeimet teljesítettem,
4. kijelentem, hogy szervezetünknek köztartozása (NAV és önkormányzati adóhatóság) – ideértve az egészség- és nyugdíjbiztosítási járulékot is – nincs,
5. kijelentem, hogy szervezetünk csőd, felszámolási, illetve végelszámolási eljárás alatt nem áll, s vállalom, hogy haladéktalanul bejelentem, amennyiben a pályázat elbírálásáig, illetve a program lezárásáig ilyen eljárás indul,
6. kijelentem, hogy a szervezettel szemben nem áll fenn a közpénzekből nyújtott támogatások átláthatóságáról szóló 2007. évi CLXXXI. törvény 6. § (1) bekezdésében meghatározott összeférhetetlenségi ok.
7. tudomásul veszem, hogy a támogatás az általános forgalmi adó összegét is tartalmazza, a támogatás összegéből általános forgalmi adó nem vonható le,
8. elfogadom, hogy a támogatás szerződésellenes felhasználása esetén a azonnali visszafizetési kötelezettségem van,
9. tudomásul veszem, hogy az érvényesen befogadott, illetve a nyertes pályázat adataiból a pályázó megnevezése, székhelyének település adata, a támogatás tárgya, az igényelt és megítélt összeg értéke, a támogatott program megvalósítási helye, valamint az elszámolás nyilvánosságra hozható,
10. tudomásul veszem, hogy mint pályázó, adataimat nyilvántartásba veszik, majd nyilvántartási számon kezelik.
11. kijelentem, hogy szervezetünk a beszámoló elkészítési és közzétételi kötelezettségének eleget tett.

Kelt:

 ………………………………………….

 a szervezet cégszerű aláírása

**2. számú melléklet a pályázati kiíráshoz**

**Követelmények a támogatások szakmai és pénzügyi elszámolásának összeállításához**

**I. Általános követelmények**

1. Az elszámolás részét képező valamennyi dokumentumnak tartalmaznia kell a támogatott képviseletére jogosult személy aláírását és a dátumot. Számlamásolat vagy egyéb gazdasági eseményt igazoló dokumentum másolata esetén ez jelenti egyben a dokumentum hitelesítését is.

2. Az elszámolás – esetlegesen a hiánypótlással kiegészített – tartalma alapján történik az elszámolás értékelése (elfogadás, el nem fogadása) és szükség esetén a további intézkedések megtétele.

3. Az elszámolásnak szakmai beszámolót és pénzügyi elszámolást kell tartalmaznia.

**II. Szakmai beszámoló tartalmi követelményei**

1. A szakmai beszámoló/részbeszámoló olyan írásos anyag, amelyben tényszerűen összegezni kell a pályázatban vállalt feladatok megvalósítását.

2. Programra nyújtott támogatás esetén részletesen szükséges leírni a megvalósított programra vonatkozó tényeket (a program dátumát, helyszínét, résztvevők számát, esetlegesen a programon készült fotókat).

3. A támogatott szervezetnek igazolnia kell, hogy a programon, illetve az esetlegesen készült kiadványokon Nagykovácsi Nagyközség Önkormányzatát, mint támogatót megjelenítette, honlapján támogatóként az Önkormányzatot feltüntette.

4. Működésre nyújtott támogatás esetén a szervezetnek részletesen le kell írnia a 2018. évben végzett tevékenységét, kiemelve, hogy működése során hogyan hasznosult az elnyert támogatás.

**III. Pénzügyi elszámolás tartalmi követelményei a** 368/2011.Kor. rend. 93.§ alapján:

1. A kedvezményezett kizárólag a támogatott tevékenység időtartama alatt felmerült költségeket szerepeltetheti a részbeszámolóban/beszámolóban.

2. A részbeszámolóhoz/beszámolóhoz csatolni kell a részbeszámoló/beszámoló által érintett időszakban felmerült, a támogatott tevékenység megvalósításához kapcsolódó költségeket igazoló **számviteli bizonylatokról készített összesítőt**. (lsd: 3. számú melléklet)

Az összesítő tartalmazza:

* az elszámolás részét képező költséget igazoló számviteli bizonylatok sorszámát, típusát (így különösen számla, bérkifizetési összesítő, számlakivonat),
* a kiállításának keltét,
* a teljesítésének dátumát,
* a gazdasági esemény rövid leírását,
* nettó összegét, bruttó összegét, a támogatás terhére elszámolt összeget,
* a számviteli bizonylat kiállítójának nevét, adószámát, a pénzügyi teljesítés időpontját,
* valamint a kedvezményezett képviseletére jogosult vagy az általa meghatalmazott személy aláírását.

3. A pénzügyi elszámolásnak a támogatás felhasználását igazoló számlák, bizonylatok és egyéb, gazdasági eseményt igazoló dokumentumok hitelesített (lásd. I/1. pont), másolati példányát kell tartalmaznia.

4. A bizonylat (számla) csak abban az esetben számolható el a támogatási összeg terhére, ha az alábbi alaki/tartalmi kritériumok mindegyikének megfelel:

a) a bizonylat a támogatott nevére és címére legyen kitöltve,

b) megfelel a vonatkozó jogszabályoknak, különösen az általános forgalmi adóról szóló 2007. évi CXXVII. törvény, valamint a számvitelről szóló 2000. évi C. törvény előírásainak (pl.: a kiállító neve, címe, adószáma, vevő neve, címe, a mennyiségi- és egységár rovatok stb. legyenek kitöltöttek és olvashatóak).

c) kizárólag a kiírásban meghatározott időszakon belül (2018. január 1. - december 31.) keletkezett és pénzügyileg teljesített számlák fogadhatóak el.

d.) a számlához csatolni kell a hozzá tartozó teljesítésigazolást (pl. szállítólevél, átadás-átvételi jegyzőkönyv stb.), de a teljesítés az eredeti számlára is felvezethető (ekkor a benyújtott, hitelesített számlamásolat tartalmazza a teljesítést).

e.) kizárólag olyan kifizetett bizonylat hitelesített másolata fogadható el, amely eredeti példányára a támogatott képviselője rávezette az elszámolni kívánt összeget (ha az nem a bizonylaton szereplő teljes összeg) és az alábbi záradékot: „A támogatási összeg más célra nem került elszámolásra”

f) a bizonylatnak alá kell támasztania a támogatott pályázatban megjelölt és támogatott költségeknek a támogatási célhoz való kapcsolódását. Ennek alátámasztása történhet egyrészt a megvásárolt áru vagy szolgáltatás tételes felsorolásával (nem elegendő, ha csak az szerepel, hogy „megbízás” vagy „megállapodás”), másrészt a számlához tartozó megállapodás, elküldött és visszaigazolt megrendelés, szóróanyag, stb. benyújtásával. Ezeket kötelező csatolni a következő bizonylatok esetén:

* ha a számlán erre való hivatkozás van,
* 50.000 Ft értékhatárt meghaladó áru beszerzése vagy szolgáltatás megrendelése esetén,
* bérleti, megbízási, vállalkozási díjak esetében minden esetben.

g) átutalásos számla esetén kötelező csatolni az átutalást igazoló banki kivonatot.

**IV. Az egyes elszámolható költségek elszámolására vonatkozó általános tudnivalók és követelmények**

1. Személyi jellegű kiadás (bérek, bérjellegű költségek és járulékaik): személyi jellegű kiadásnak számít a tényleges lebonyolításhoz szükséges szakmai/szakértői munkák díja (pl. megbízási díj), bérköltség, illetve az alkalmazásban álló munkatársak bérének, járulékainak támogatható része. A személyi jellegű kiadás elszámolható, ha a támogatási célhoz közvetlenül kapcsolódó, annak megvalósítási időszakára szóló olyan közreműködéshez köthető, amely a benyújtott szakmai beszámolóval is összhangban van. A fentiek bizonyítására csatolni szükséges a közreműködőre vonatkozó:

a) munkaszerződés, munkaköri leírás hiteles másolatát,

b) megbízási szerződés hiteles másolatát,

c) kifizetések (pl. átutalásokat tanúsító bankkivonatok) hiteles másolatát

2. Útiköltség:

a) Gépjárműhasználat esetén benyújtandó dokumentumok:

- gépjárműhasználattal kapcsolatos bizonylat (számla, kiküldetési rendelvény)

 - forgalmi engedély hitelesített másolata

- útnyilvántartás, menetlevél hitelesített másolata- amennyiben ilyen vezetésére kötelezett.

b) Tömegközlekedés költsége az alábbiak benyújtásával számolható el:

- az utazáshoz vásárolt jegy és a támogatott nevére és címére szóló számla

- kifizetést igazoló bizonylat

3. Beszerzések, szolgáltatások:

a) étkezéshez kapcsolódó alapanyag beszerzés, éttermi költség működésre kapott támogatás esetén nem számolható el, programra kapott támogatás esetén ilyen költség csak akkor számolható el, ha az a támogatási cél megvalósulását szolgálta.

b) tárgyi eszközökkel – ide nem értve a gépjárműveket – kapcsolatos kiadás csak akkor számolható el, ha az közvetlenül a támogatott cél megvalósulását szolgálja és az eszköz támogatott szervezet tulajdonában van.

4. Rezsiköltség: a támogatott szervezet Nagykovácsi közigazgatási területén lévő székhelye vagy telephelye vonatkozásában keletkező közüzemi díjak számolhatók el. Amennyiben a támogatott olyan telephelye működésére vonatkozó bizonylattal (pl. közüzemi számla) kíván elszámolni, amely a támogatott létesítő okiratában nem feltüntetett, szükséges csatolni a bizonylathoz a telephelyre vonatkozó bérleti/használati szerződést. Amennyiben a telephely vagy székhely a támogatott szervezet vezető tisztségviselőjének, alapítvány kezelő szervének tagja, tisztségviselője vagy a társadalmi szervezet ügyintézőjének vagy képviseleti szervének tagja tulajdonában, használatában van, a támogatás terhére ezen ingatlanok vonatkozásában nem számolható el rezsiköltség.